# Yang Yilin

Yang Yilin (Huadu, Guangzhou, Guangdong, 26 d'agost de 1992) és una gimnasta artística xinesa retirada. Va ser medallista de bronze a l'exercici complet dels Jocs Olímpics de 2008 i membre de l'equip xinès guanyador de la medalla d'or. Yang també va ser medallista de bronze del Campionat del Món de 2007 a les barres asimètriques.

## Carrera de gimnàstica

El 2007, Yang va ser membre de l'equip xinès per al Campionat del Món. Va guanyar dues medalles: una de plata amb la selecció xinesa i una de bronze individual a les barres asimètriques. També va quedar sisena en la classificació general. Yang també va ser la medallista d'or als Jocs Interurbans de 2007, un esdeveniment nacional multiesportiu per a adolescents de 13 a 15 anys a la Xina. A la primavera de 2008, va liderar l'equip de Guangdong a l'or als Campionats Nacionals de la Xina i va guanyar medalles individuals en l'exercici general, barres asimètriques i exercici de terra.
Als Jocs Olímpics de Pequín de 2008, Yang va guanyar la medalla de bronze a la final individual amb una puntuació de 62.650, un bronze a la final de la prova de barres asimètriques i un or a la competició per equips (aportant un 15.100 en salt i 16.800 en les barres asimètriques). L'elegibilitat de Yang per als jocs es va qüestionar per discrepàncies d'edat.
El desembre de 2008, Yilin es va lesionar durant les finals de salt a la Copa del Món de Stuttgart, i des d'aleshores, la seva carrera decaure. El 2009 i el 2010, Yang va representar la Xina als Campionats del Món. Va guanyar una medalla de bronze amb l'equip el 2010. El 2010 també va participar en els Jocs Asiàtics, contribuint a la medalla d'or que va guanyar l'equip puntuant a totes les proves. Va quedar tercera classificada a l'exercici complet entre totes les participants, però no va poder disputar la final pel límit de dos gimnastes per aparell en quedar per darrere de les seves compatriotes Huang Qiushuang i Sui Lu. Tampoc es va classificar per cap final d'aparells. Es va retirar silenciosament després de la selecció de l'equip olímpic nacional pels Jocs Olímpics de 2012.

## Història competitiva

| Any | Competició | Ubicació | Aparell | Possició final | Puntuació final | Possició en classificació | Puntuació en classificació |
| 2010 | Jocs Asiàtics | Guangzhou | Equip | 1 | 234.150 | 1 | 234.150 |
| 2010 | Campionats del Món | Rotterdam | Equip | 3 | 174.781 | 2 | 233.778 |
| 2010 | Copa del Món/Sèrie | Gant | Barra d'equilibri | 2 | 14.100 | 4 | 14.100 |
| 2009 | Campionats del Món | Londres | Exercici complet | 6 | 56.575 | 8 | 55.500 |
| 2009 | Campionats del Món | Londres | Barres asimètriques | | | 19 | 13.925 |
| 2009 | Campionats del Món | Londres | Exercici de terra | | | 34 | 13.025 |
| 2009 | Campionats del Món | Londres | Barra d'equilibri | 8 | 13.125 | 7 | 14.375 |
| 2008 | Copa del Món/Sèrie | Stuttgart | Barres asimètriques | | | 10 | 13.600 |
| 2008 | Copa del Món/Sèrie | Stuttgart | Exercici de terra | 3 | 14.075 | 7 | 14.650 |
| 2008 | Copa del Món/Sèrie | Stuttgart | Barra d'equilibri | 3 | 15.075 | 7 | 14.650 |
| 2008 | Jocs Olímpics | Pequín | Equip | 1 | 188.900 | 1 | 248.275 |
| 2008 | Jocs Olímpics | Pequín | Exercici complet | 3 | 62.650 | 3 | 62.350 |
| 2008 | Jocs Olímpics | Pequín | Barres asimètriques | 3 | 16.650 | 1 | 16.650 |
| 2008 | Copa del Món/Sèrie | Tianjin | Exercici de terra | 2 | 15.275 | | |
| 2008 | Copa del Món/Sèrie | Tianjin | Barres asimètriques | 1 | 16.925 | | |
| 2007 | Campionats del Món | Stuttgart | Exercici complet | 6 | 60.025 | 9 | 59.700 |
| 2007 | Campionats del Món | Stuttgart | Barra d'equilibri | | | 27 | 14.900 |
| 2007 | Campionats del Món | Stuttgart | Exercici de terra | | | 24 | 14.325 |
| 2007 | Campionats del Món | Stuttgart | Equip | 2 | 183.450 | 2 | 241.175 |
| 2007 | Campionats del Món | Stuttgart | Barres asimètriques | 3 | 16.150 | 4 | 16.000 |

## Música a l'exercici de terra

* 2007–2008 Bolero de la banda sonora de Moulin Rouge!
* 2009 Zigeunerweisen de Pablo de Sarasate
* 2010 Laguan Gitarra d'Agua Loca

## Referències

* ↑ 1992 segons YANG Yilin a la Federació Internacional de Gimnàsia.
* ↑ Independent Television News. «Chinese gymnast declared old enough». Channel 4, 02-10-2008. Arxivat de l'original el 8 d'octubre 2008. [Consulta: 27 desembre 2008].
* ↑ 1993 segons Harris, Nick «Gymnastics: Tweddle the loser as age doubts mar He's triumph». The Independent [Londres], 19-08-2008 [Consulta: 27 desembre 2008].
* ↑ Macur, Juliet «Teeny-Tiny Matter of Age for China’s Gymnasts» (en anglès). New York Times, 10-08-2008 [Consulta: 5 novembre 2021].
* 1 2 «Where Is Yang Yilin Now» (en anglès). WO Gymnastica, 26-10-2013. [Consulta: 6 novembre 2021].
* ↑ «第16回 アジア競技大会 (XVI Jocs Asiàtics)» (en japonès). Arxivat de l'original el 3 octubre 2011. [Consulta: 6 novembre 2011].

## Enllaços externs

* Yang Yilin - Lloc web oficial
* Yang Yilin a la Federació Internacional de Gimnàsia.